Publication: Magyar Közlöny
Issue: MK-2001-59 (Year: 2001, Number: 59)
Era: 1990-2004
Section: 1995. évi LXV. törvény mellékletének 106. pontja legfeljebb 80 évben állapítja meg.
Paragraph Index: 444

1995. évi LXV. törvény mellékletének 106. pontja legfeljebb 80 évben állapítja meg. Az adatok teljességének és valódiságának az ellenőrzése után a nemzetbiztonsági szolgálat az adatokat értékeli, szakvéleményt készít, amely valamennyi „biztonsági kockázati tényezőt” tartalmazza. Az Nbtv. 3. számú mellékletének a „C” típusú ellenőrzéshez kapcsolódó 44. pontja példálódzó felsorolást tartalmaz arra, hogy mit kell kockázati tényezőnek tekinteni: kompromittáltságra, zsarolásra okot adó információ. Az ellenőrzés célja a kockázati tényezők feltárása. A kockázati tényezők egy része az adott személy viselkedéséből, magatartásából megállapítható, azonban a kockázati tényezők másik csoportja csak a más emberekhez fűződő kapcsolatokból szűrhető ki. Az államnak méltánylást érdemlő az az érdeke, hogy a jelöltek ne csak személyükben, hanem közvetlen környezetükben se legyenek kitéve olyan kapcsolatoknak, amelyek által tevékenységük — az Nbtv. 68. § (2) bekezdése szerint — jogellenes céllal befolyásolhatóvá, illetve támadhatóvá teszi őket, és ezáltal a nemzetbiztonságot sértő vagy veszélyeztető helyzet keletkezzen. A szakvéleményben foglalt megállapításokért a felelősség — az Nbtv. 72. § (1) bekezdése alapján — az illetékes nemzetbiztonsági szolgálatot terheli. A szakvéleményt a miniszter ellenjegyzi és azt az ellenőrzést kezdeményezőhöz továbbítják. Az ellenőrzés befejezéséről, a szakvélemény tartalmáról a kezdeményező tájékoztatja a jelöltet. A kezdeményező — az Nbtv. 72. § (2) bekezdése szerint — nem tájékoztathatja a jelöltet bűncselekmény elkövetésére utaló körülményekről. A jelölt a szakvéleményben szereplő, általa valótlannak tartott megállapításokkal kapcsolatban — az Nbtv. 73. § (3) bekezdése alapján — panasszal élhet a miniszternél, illetve ezt követően az Országgyűlés Nemzetbiztonsági Bizottságánál. Az ellenőrzés kezdeményezője a nemzetbiztonsági szakvélemény tartalmát döntése kialakításánál szabadon mérlegeli. Az Nbtv. 31. § (3) bekezdése egyedileg, tételesen meghatározza azokat az alapjogokat, amelyek korlátozására sor kerülhet a nemzetbiztonsági szolgálatok által. A személyes adatok védelméről és a közérdekű adatok

Source: https://magyarkozlony.hu/hivatalos-lapok/5e0da1329158c412171a080ee22d38ac45fcfe83/dokumentumok/0ebd7df273c3a4935f7cd21938498a23da6760db/letoltes